钦定古今图书集成/明伦汇编/氏族典/第459卷 > 《郑樵通志》 > 以国为氏〈周同姓国〉
## 钦定古今图书集成/明伦汇编/氏族典/第459卷 > 《郑樵通志》 > 以国为氏〈周同姓国〉

魏氏始祖毕公高，封于毕，为毕氏。杜预曰：毕在长安
西北，今长安县西有杜山。又曰：毕陌至毕万事。晋封
于魏。杜预曰：“魏在河东河北县。河北今为平陆县。陕
州治有魏城。”后虽迁徙不常，自封魏之后皆号魏，惟
徙梁之后，亦谓之梁。按毕公高，周文王第十五子，盖
庶子也，故云姬姓之别族。武王伐纣，高封于毕，其后
绝封为庶人。其苗裔曰毕万。卜事晋，遇《屯》之《比》，辛廖
占之，曰：“此公侯之卦。”献公十六年，赵夙为御，毕万为
右，以伐耿、霍、魏三国而灭之。以魏封毕万为大夫。魏
犨从晋公子重耳出奔，及重耳立，以犨袭魏氏，后治
于魏。武子之后，世为晋卿。生悼子，徙治霍，今晋州霍
邑是也。生魏绛。晋悼公曰：“自吾用魏绛，八年之间，九
合诸侯，和戎翟，绛之力也。”赐之乐，是为《庄子》。徙治安
邑，今为县，隶解州。自《庄子》七世，文侯始称侯，受经于
子夏，过段干木之闾，未尝不式也。其子武侯之十年，
与韩、赵灭晋而分其地。武侯之子称王，徙治大梁，今
开封治也，是为梁惠王。自文侯而下，二侯七王。秦将
王贲灌大梁城，灭王，假以其地为郡县，子孙以国为
氏。安釐王封其弟公子无忌为信陵君，其后蕃盛。汉
有高梁侯魏无知者，信陵君之孙也。又有甯陵君魏
咎，陈胜立为魏王。其弟魏豹，项羽立为魏王，后乃魏
之诸公子也。